ΓΡΑΠΤΗ ΕΡΩΤΗΣΗ E-3439/01

υποβολή: Frank Vanhecke (NI) προς την Επιτροπή

(21 Δεκεμβρίου 2001)

Θέμα: Κόστος της ανακαίνισης του κτιρίου Berlaymont

Η ανακαίνιση του κτιρίου Berlaymont έχει σχεδόν ολοκληρωθεί. Για το θέμα αυτό έχουν ανακύψει πολλά προβλήματα χρηματοοικονομικής φύσεως, και συγκεκριμένα για το κόστος αυτού του εγχειρήματος.

Μπορεί η Επιτροπή να ανακοινώσει ποιο ήταν το κόστος της ανακαίνισης που είχε αρχικά εκτιμηθεί και ποιο ήταν τελικά το πραγματικό κόστος·

Ποία εξήγηση είναι δυνατό να δοθεί για τη διαφορά μεταξύ των δυο ποσών·

Σε τί ποσό ανήλθε το κόστος της μετακόμισης της Επιτροπής από το κτήριο Berlaymont κατά την έναρξη των εργασιών και ποιο ποσό προβλέπεται να δαπανηθεί κατά την επιστροφή της στο κτίριο·

Ποιοι χρηματοδοτικοί πόροι χρησιμοποιήθηκαν για την κάλυψη του κόστους της ανακαίνισης του κτιρίου Berlaymont;

Ευσταθεί ότι και η βελγική κυβέρνηση κάλυψε ένα μέρος του εν λόγω κόστους· Εάν ναι, ποιο ήταν αυτό το ποσό·

Απάντηση του κ. Kinnock εξ ονόματος της Επιτροπής

(8 Φεβρουαρίου 2002)

Το πρωτόκολλο συμφωνίας για το Berlaymont, πουπογράφηκε από τη βελγική κυβέρνηση και την Ευρωπαϊκή Επιτροπή στις 8 Ιουλίου 1997 περιλάμβανε εκτίμηση δαπανών για την ανακαίνιση του κτιρίου (προβλέποντας επανεγκατάσταση στις 30 Ιουνίου 2000) ύψους 13,1 δις BEF (324 εκατ. ευρώ).

Σύμφωνα με την πλέον πρόσφατη εκτίμηση δαπάνης που πραγματοποιήθηκε από τη Berlaymont 2000 SA στην ετήσια έκθεσή της για το έτος 2000 (δημοσιεύθηκε στις 11 Ιουνίου 2001) αναμένεται ότι η δαπάνη ανακαίνισης θα ανέλθει σε 20,2 δις BEF (500 εκατ. ευρώ), με πρόβλεψη επαναχρησιμοποίησης μέχρι τις 31 Δεκεμβρίου 2003. Αυτό δεν θα πρέπει να ερμηνευθεί ως η τιμή την οποία η Επιτροπή πρέπει να είναι έτοιμη να καταβάλει. Όπως καθιστά σαφές το πρωτόκολλο, οι εργασίες πρέπει να εκτελεστούν σύμφωνα με τη βέλτιστη πρακτική. Η Επιτροπή κατέπανάληψη τόνισε στην κυβέρνηση, στην εταιρεία την αρμόδια για τη διοίκηση των έργων και σε όλα ταπόλοιπα μέρη ότι δεν θα καλύψει δαπάνες ανακαίνισης που οφείλονται σε διαχειριστικά σφάλματα και συναφείς καθυστερήσεις.

Η διαφορά μεταξύ της εκτίμησης του 1997 και της εκτίμησης του 2001 αναφέρθηκε ότι οφείλεται στην καθυστέρηση όσον αφορά την ημερομηνία περάτωσης η οποία, με τη σειρά της, αποδόθηκε σε δυσχέρειες που αντιμετώπισε η Berlaymont 2000 κατά τη διοίκηση του έργου και στο χρόνο που απαιτήθηκε για την επίλυση διαφορών μεταξύ αντισυμβαλλομένων μερών στο πλαίσιο των έργων.

Η δαπάνη για τη μετακόμιση από το Berlaymont το 1991 ανήλθε σε 51 εκατ. ECU (περίπου 2 δις BEF) και αφορούσε άμεσες δαπάνες μετακόμισης και τις δαπάνες μετατροπής και επίπλωσης των κτιρίωνποκατάστασης.

Σήμερα, τον Ιανουάριο του 2002, είναι δύσκολο να προβεί κανείς σε ακριβή και αξιόπιστη εκτίμηση δαπανών για την μετακόμιση 3000παλλήλων εκ νέου στο κτίριο Berlaymont το 2004, ειδικότερα λόγω του ότι δενφίσταται ακόμη απόλυτη βεβαιότητα ότι είναι δυνατή η επανεγκατάσταση κατά την αναθεωρηθείσα ημερομηνία, την 31η Δεκεμβρίου 2003. Ενδεχομένως θα ήταν χρήσιμο να γνωρίζει το αξιότιμο μέλος του Κοινοβουλίου ότι η μέση εκτιμώμενη δαπάνη το 2001 για τη μετακίνηση ενόςπαλλήλου μεταξύ γραφείων που χρησιμοποιούνται στις Βρυξέλλες ήταν 120 ευρώ. Στο ποσό αυτό πρέπει να προστεθεί η δαπάνη επίπλωσης, τηλεφώνων,πολογιστών και άλλων τεχνικών εγκαταστάσεων.

Η ανακαίνιση του Berlaymont χρηματοδοτείται τώρα με βραχυπρόθεσμο δανεισμό αποκλειστικά και μόνο στο όνομα της Berlaymont 2000 SA, εταιρίας η οποία συστάθηκε ειδικά και αποκλειστικά για τη διαχείριση της ανακαίνισης του Berlaymont με ιδιοκτήτες κατά 70 % το βελγικό κράτος και κατά 30 % δύο τράπεζες.

Το πρωτόκολλο συμφωνίας του 1997 όριζε ότι η βελγική κυβέρνηση θα κάλυπτε τις δαπάνες απομόλυνσης (οι οποίες όπως προέκυψε ανήλθαν σε 5 δις BEF, 124 εκατ. ευρώ). Επίσης πρόβλεπε ότι η Επιτροπή,πό ορισμένες προϋποθέσεις σύμφωνα με τις οποίες απαιτείται το έργο να εκτελεσθεί καλώς, θα καλύψει τις δαπάνες ανακαίνισης.

Όπως έχει και παλαιότερα ανακοινωθεί στο Κοινοβούλιο και στο κοινό, η Επιτροπή και η βελγική κυβέρνηση συνεχίζουν τις συζητήσεις τις οποίες σκοπεύουν να ολοκληρώσουν από κοινού με αμοιβαίως αποδεκτή σύμβαση.